Huangzhou

Huangzhou (kinesisk: 黄州区; pinyin: Huángzhōu Qū) er en kinesisk by med rang bydistrikt i byprefekturet Huanggang i provinsen Hubei i det sentrale Kina. Befolkningen innen bygrensene anslås (2005) til 122 000.

Det er fra dette distriktet av den kinesiske matretten Dongpo rou (Dōngpō ròu 东坡肉, svin på Dongpos manér) opprinnelig stammer. Denne svinemageretten er oppkalt etter forfatteren og embedsmannen Su Dongpo.

Samferdsel
Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou (ved Wuhan), Jiujiang, Nanchang, Heyuan, Huizhou og Shenzhen.

Kategori:Distrikter i Hubei